Document ID: 32002D0350

KOMISJONI OTSUS,
3. aprill 2002,
millega muudetakse otsust 2001/781/EÜ, millega võetakse vastu vastuvõtvate asutuste teatmik ja sõnastik dokumentide kohta, mida võib kätte anda vastavalt nõukogu määrusele (EÜ) nr 1348/2000 tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmise kohta
(Teatavaks tehtud numbri K(2002) 1132 all)
(2002/350/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. mai 2000. aasta määrust 1348/2000 tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmise kohta[1] ja eriti selle artikli 17 punkte a ja b
ning arvestades järgmist:
(1) Määruse (EÜ) nr 1348/2000 rakendamiseks tuli koostada ja avaldada teatmik, mis sisaldab teavet nimetatud määruse artiklis 2 sätestatud vastuvõtvate asutuste kohta.
(2) Määruse (EÜ) nr 1348/2000 artikli 17 punktis b on sätestatud ka sõnastiku koostamine Euroopa Liidu ametlikes keeltes dokumentide kohta, mida saab kõnealuse määruse alusel kätte anda.
(3) Vastavalt määrusele (EÜ) nr 1348/2000 on komisjoni 25. septembri 2001. aasta otsus 2001/781/EÜ, millega võetakse vastu vastuvõtvate asutuste teatmik ja sõnastik dokumentide kohta, mida võib kätte anda vastavalt nõukogu määrusele (EÜ) nr 1348/2000 tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmise kohta,[2] avaldatud Euroopa Ühenduste Teatajas.
(4) Teatmikku ja sõnastikku tuleb täiendada, lähtudes andmetest, mille Saksamaa on komisjonile saatnud.
(5) Käesolevas otsuses ettenähtud meetmed on kooskõlas määruse (EÜ) nr 1348/2000 artikli 18 kohaselt asutatud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2001/781/EÜ I lisa (määruse (EÜ) nr 1348/2000 artikli 17 punktis a osutatud teatmikku) muudetakse vastavalt käesoleva otsuse I lisale.
Artikkel 2
Otsuse 2001/781/EÜ II lisa (määruse (EÜ) nr 1348/2000 artikli 17 punktis b osutatud sõnastikku) muudetakse vastavalt käesoleva otsuse II lisale.
Käesolev otsus on adresseeritud liikmesriikidele.
Brüssel, 3. aprill 2002

Labels: 11
3
12
18
15